Аповесць айчыннага класіка, пачынальніка беларускай філасофскай прозы Максіма Гарэцкага вынесена на беларускую тэатральную сцэну ўпершыню. Дзеянне развіваецца ў перыяд з 1890-х па 1930-я гады: на фоне знакавых гістарычных падзеяў пасля Першай сусветнай вайны пераплятаюцца лёсы розных людзей, якія апынуліся ў гушчы рэвалюцыйнай куламесы. Аўтары інсцэніроўкі Максім Клімковіч і Уладзіслаў Ахроменка перанеслі дзеянне ў старое фотаатэлье.